**Jelentések lejárt határidejű határozatokra,**

**beszámoló az átruházott hatáskörben hozott döntésekről.**

(A képviselő-testület 2024. november 28-i ülésére.)

Tisztelt Képviselő-testület!

Szervezeti és működési szabályzatunkról szóló 16/2024. (X. 8.) önkormányzati rendelet 43. §-a értelmében a lejárt képviselő-testületi határozatokról az alábbi jelentéseket adom:

A **124/2024. (IX. 19.)** képviselő-testületi határozatában a képviselő-testület a Kőszeg 7832/1 hrsz-ú, 1507 m2 nagyságú, „gyümölcsös és gazdasági épület” művelési ágú ingatlan belterületbe vonását „Kertvárosias lakóterület (Lke-Z2/1)” kialakítása céljából támogatta, de a belterületbe vonás feltételeként szabta az ingatlantulajdonos részére a belterületbe vonási munkarészek elkészíttetését, továbbá azt, hogy írásban vállaljon kötelezettséget az eljárás során felmerülő valamennyi költség megfizetésére és arra, hogy az ingatlan 4 éven belüli területfelhasználást megvalósítja.

A határozatra jelenti Németh Ildikó városüzemeltetési osztályvezető, hogy a döntést követően kezdeményezték a Földhivatalnál a belterületbe vonást. A napokban érkezett meg a terület más célú hasznosítására vonatkozó határozat.

A **151/2024. (X. 8.)** határozatával a képviselő-testület a Települési Önkormányzatok Országos Szövetsége Alapszabályában megfogalmazott célkitűzéseket magára nézve kötelezőnek ismerte el és kinyilvánította, mely szerint 2024. november 1. napjától tagja kíván lenni a Települési Önkormányzatok Országos Szövetségének.

A határozatra jelentem Básthy Béla polgármester úrral együtt, hogy a TÖOSZ Titkárságára a belépési nyilatkozatot, valamint a képviselő-testület döntését megküldtük.

A képviselő-testület a **125/2024. (IX. 19.)** határozatában az önkormányzat, valamint dr. Masát Péter között, a **126/2024. (IX. 19.)** határozatában az önkormányzat, valamint a Gardamed Bt. között, az 1. és 2. számú gyermekorvosi körzet házi gyermekorvosi feladatok helyettesítéssel történő ellátásáról szóló megbízási szerződéseket hagyta jóvá.

A határozatra jelenti dr. Dömötör Ramóna mb. igazgatási osztályvezető, hogy a felek a megbízási szerződéseket aláírták.

Tisztelt Képviselő-testület!

A szervezeti és működési szabályzatunkról szóló 16/2024. (X. 8.) önkormányzati rendelet 3. § (5) bekezdése és a 44. §.-ban foglaltak értelmében az alábbiakban beszámolok az átruházott hatáskörben hozott döntésekről.

A **Kulturális, Oktatási, Szociális, Egészségügyi és Sport Bizottság** októberi rendes ülésén – átruházott jogkörben – kijelölte a Bezerédy Imre u. 3. fsz. 12. alatti szociális bérlakás új bérlőjét.

***Dr. Dömötör Ramóna*** mb.igazgatási osztályvezető jelentése alapján:

A polgármester nevében az osztály 2024. október 31 és 2024. november 27. között összesen 265 fő részére, 310 esetben települési támogatást, valamint 3 fő részére lakásfenntartási támogatást állapított meg.

***Németh Ildikó*** városüzemeltetési osztályvezető jelentése alapján:

A polgármester nevében az osztály október 31. és november 27. között összesen 11 db közterület használati engedélyt adott ki.

Fentieken kívül ***Básthy Béla*** polgármester úr az SZMSZ 5. melléklete alapján, átruházott jogkörben az alábbi – számozott – döntéseket hozta:

*160/2024. (X. 24.) polgármesteri határozat:*

Tulajdonosi hozzájárulás a Tanakajd Ország út hálózatfejlesztéshez, a Tanakajd 2621 hrsz-ú, az önkormányzat résztulajdonában lévő kivett vízmű feszültség probléma miatt.

*161/2024. (X. 28.) polgármesteri határozat:*

Közterület bontási hozzájárulás a Kőszeg, Bersek József Általános Iskolában történt csőtörés feltárás és javítás érdekében.

*162/2024.(XI. 4.) polgármesteri határozat:*

Támogatás polgármesteri keretből a Kőszegi Borbarát Hölgyek Egyesülete részére a XIX. Borbál lebonyolításának támogatása céljából.

*163/2024. (XI. 5.) polgármesteri határozat:*

A Királyi Városnap alkalmából Kőszeg Város Polgármesterének Elismerő Oklevele adományozása: Németh Áron, Schatzl Szonja, Tóth Botond Kende, Dugmanics Noémi, Lakics Szabolcs és Gerbosics Kitti tanulók részére.

*164/2024. (XI.5.) polgármesteri határozat:*

Közútkezelői hozzájárulás megtagadása Kőszeg, 183/159 hrsz -ra tervezett gumiszerelő csarnok útcsatlakozásához.

*165/2024. (XI. 5.) polgármesteri határozat:*

Közterület bontási hozzájárulás Kőszeg, 1113/2 hrsz-ú ingatlanra csatlakozó földkábel kiépítéséhez.

*166/2024. (XI. 11.) polgármesteri határozat:*

Közterület bontási hozzájárulás Kőszeg, 2975/109 hrsz ingatlanhoz csatlakozó földkábel kiépítéséhez.

*167/2024. (XI. 11.) polgármesteri határozat:*

Közterület bontási hozzájárulás a Kőszeg, Mélyút u. 10. ingatlan vízbekötéséhez.

*168/2024. (XI. 11.) polgármesteri határozat:*

A Kőszeg, Űrhajósok utca 13/A. lépcsőház hátsó bejárata elé „mozgáskorlátozottakat szállító járművek részére fenntartott várakozóhely” közlekedési tábla kihelyezésének elrendelése.

*169/2024. (XI. 11.) polgármesteri határozat:*

Az Űrhajósok utca 15/C. hátsó bejárata elé „mozgáskorlátozottakat szállító járművek részére fenntartott várakozóhely” közlekedési tábla kihelyezése

*170/2024. (XI. 11.) polgármesteri határozat:*

Közterület bontási hozzájárulás az EDGE Kőszeg M optikai hálózat kiépítése érdekében.

*171/2024. (XI. 12.) polgármesteri határozat:*

Tulajdonosi hozzájárulás Címerpajzs Plusz Kft. számára a Fő tér. 1. alatti ingatlan homlokzatán lévő Szent Jakab szobor restaurálása érdekében.

*172/2024. (XI. 15.) polgármesteri határozat:*

Támogatás a polgármesteri keretből a Hajnalcsillag Néptáncegyüttes részére a 35. jubileumi rendezvényük támogatása céljából.

*173/2024. (XI. 20.) polgármesteri határozat:*

Közterület bontási hozzájárulás a Felső krt. 4. 1165 hrsz-ú ingatlan villamos energia ellátásához.

*174/2024. (XI. 20.) polgármesteri határozat:*

Közútkezelői hozzájárulás a Kőszeg, Óház u. 687 hrsz-ú ingatlan villamosenergia ellátása érdekében.

*175/2024. (XI. 20.) polgármesteri határozat:*

Tulajdonosi hozzájárulás a Kőszeg, Óház u. 687 hrsz-ú ingatlan villamos energia ellátásához

*176/2024. (XI. 20.) polgármesteri határozat:*

Nyilatkozat külföldi állampolgár ingatlanszerzéséhez a Kőszeg Űrhajósok utcai ingatlanok tekintetében (várható helyrajziszámok 3361/2/A/24; 3361/2/A/25.)

*177/2024. (XI. 21.) polgármesteri határozat:*

Közútkezelői hozzájárulás a Lukácsháza Schott Kft. 9500 kVA villamos energia ellátásához szükséges forgalomkorlátozási tervhez.

*178/2024. (XI. 21.) polgármesteri határozat:*

Közterület bontási hozzájárulás a Lukácsháza Schott Kft. 9500 kVA vee villamos energia ellátásához.

*179/2024. (XI. 25.) polgármesteri határozat:*

Elővásárlási jogról nyilatkozat a Gyöngyös utca 20/A ép. fszt. 2. alatti ingatlan tekintetében - a kulturális örökségről szóló törvény alapján

**Kőszeg, 2024. november 27.**

**Dr. Zalán Gábor s. k.** jegyző